Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 214/12/5506	Martin, 27.1.2014
EEČ : 2-40-21-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 20.6.2012, spisová značka 2 Pv 214/12/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa 28.03.2012 okolo 18.00 hod. z bytu na ul. XXXXX - XXXXX, kde bol na návšteve u XXXXX, nar. XXXXX, odcudzil z nohavíc prevesených na stoličke jeho bankomatovú kartu č. XXXXX, vydanú XXXXX, a.s. k účtu č. XXXXX, ktorého majiteľom je XXXXX, túto následne bez jeho vedomia použil k úspešnému výberu finančnej hotovosti z bankomatu umiestneného pri obchodnom dome XXXXX na ul. XXXXX dňa 28.03.2012 o 20:14:49 vo výške 50,-€ a o 21:41:00 vo výške 20,-€, finančné prostriedky minul pre vlastnú potrebu, čím svojim konaním spôsobil XXXXX škodu vo výške 70,- €, 
Uznesením prokurátora Okresnej prokuratúry Martin zo dňa 20.6.2012, spisová značka 2 Pv 214/12/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 2Pv 214/12 z 24.05.2012, právoplatným 05.06.2012, bolo trestné stíhanie obv. XXXXX, nar. XXXXX v XXXXX, stíhaného pre prečin neoprávneného vyrobenia a používania platobného prostreidku, elektronických peňazí alebo inej platobnej karty podľa § 219 odsek 1 Trestného zákona, podmienečne zastavené a bola mu určená skúšobná doba v trvaní 18 (osemnásť) mesiacov, ktorá uplynula dňa 05.12.2013.

Z vyžiadaných podkladov z Okresného úradu XXXXX, z lustrácie vyšetrovacích spisov, ako aj z odpisu registra trestov bolo zistené, že obv. XXXXX viedol v priebehu skúšobnej doby riadny život a nedopustil sa žiadneho protiprávneho konania, ktoré by odôvodňovalo rozhodnutie o pokračovaní v trestnom stíhaní. 

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vzhľadom na vyššie uvedené konštatujem, že obv. XXXXX splnil všetky zákonné podmienky uvedené v ust. § 217 ods. 1 Tr. por., keď vedením riadneho života preukázal nápravu, a teda je možné učiniť záver, že spáchaný prečin, pre ktorý bolo rozhodnuté o podmienečnom zastavení trestného stíhania, bol len výnimočným vybočením obvineného, a preto som rozhodol tak, ako je uvedené vo výrokovej časti tohto uznesenia. 

Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor